  Анжелика Тихонова корреспондент 27-28 гудырикошконэ Пичи Пургаын витетӥзэ удмурт йӧскалык дӥсьлы сӥзем «Учке мынэсьтым дэремме» улосвылкуспо фестиваль ортчоз. Со сярысь элькун тӧролэн но кивалтэтлэн пресс-службазы ивортӥз. Фестивале Комиысь, Татарстанысь, Башкириысь пыриськисьёс, Москваысь, Швейцариысь но Узбекистанысь ӧнерчиос вуозы Нырысетӥ нуналаз фестивалез сӥё-дано усьтон, тодосчиосын, профессоръёсын, Россиысь тодосъя академилэн Урал ёзэтысьтыз Эскеронъёсъя удмурт федерал центрысь ӧнерчиосын валче панельной дискуссия но федерал экспертъёсын секциосъя уж нуиськоз. Фестивальлэн кыкетӥ нуналэз Яган черкогурт вӧзын интыяськем туризмъя «Тюрагай» центрын ортчоз но open air форматэн ужалоз. Отын конкурс чотын дӥсьёсын возьматон луоз. Со сяна, вань мылкыд карисьёс интерактивной площадкаосы, мастер-классъёсы пыриськыны, кибашлыослэн ужъёсынызы тодматскыны быгатозы. Ужрадэз подиум вылын дӥсь возьматонэн – гала-концертэн йылпумъялозы. Куноосты дэремъёсты тузӥ нуллыны но ас киосынызы чеберъяськонъёс лэсьтыны дышетозы. Фестивале пыриськыны куриськонъёсты 2021-тӥ арын 6-тӥ гудырикошконозь  куто Пусъём, ужрадэ арысь аре 500 пала адями люкаське – со дизайнеръёс, вуриськисьёс но модаен тунсыкъяськисьёс.  Тодэ вайытом, 2020-тӥ арын Russian Event Awards конкурслы йылпумъянъёсъя фестиваль калык йылолъёсты но киужъёсты вӧлмытонъя тужгес устоез туризм ужрад луиз. Тегъёс: Удмуртия фестиваль йӧскалыклулчеберет ПичиПурга удмуртъёс кибашлыос  